**Felsőtárkány Község Önkormányzat Képviselő-testületének**

**1/2019. (II.15.) számú rendelete**

**az Önkormányzat 2019. évi költségvetéséről**

Felsőtárkány Község Önkormányzat Képviselő testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva az önkormányzat 2019. évi költségvetéséről az alábbi rendeletet alkotja:

1. §

1. A rendelet hatálya kiterjed Felsőtárkány Község Önkormányzatára (a továbbiakban: Önkormányzat), az önkormányzati hivatalra (a továbbiakban: Közös Hivatal), az önkormányzat fenntartásában álló költségvetési szervekre, az önkormányzat többségi tulajdonában álló gazdasági társaságokra, az önkormányzati támogatásban részesített magánszemélyekre, jogi személyekre és jogi személyiséggel nem rendelkező szervezetekre.

1. Az önállóan működő és gazdálkodó szervek külön-külön alkotnak egy-egy címet a (3) bekezdés szerint.
2. Önállóan működő és gazdálkodó költségvetési szervek, intézmények:

|  |  |  |
| --- | --- | --- |
| 1. | Felsőtárkány Község Önkormányzata | Felsőtárkány, Fő út 101. |
| 2. | Felsőtárkányi Közös Önkormányzati Hivatal | Felsőtárkány, Fő út 101. |
| 3. | Felsőtárkányi Óvoda | Felsőtárkány, Ady Endre utca 59. |
| 4. | Felsőtárkányi Közművelődési Intézmény | Felsőtárkány, Fő út 350. |

2. §

Felsőtárkány Község Önkormányzata a 2019. évi költségvetésének

1. **bevételi főösszegét 606.744.760 Ft-ban,**
2. **kiadási főösszegét 606.744.760 Ft-ban**

állapítja meg.

3. §

(1) Az 2. §-ban megállapított bevételi főösszeget bevételi forrásonként az alábbiak szerint határozza meg:

|  |  |  |
| --- | --- | --- |
| 1. | Költségvetési támogatás | 191.942.245 Ft |
| 2. | Saját bevétel | 272.572.257 Ft |
| 3. | Átvett pénzeszköz | 60.896.112 Ft |
| 4. | Intézmények saját bevétele | 19.886.584 Ft |
| 5. | Előző évi pénzmaradvány | 61.447.562 Ft |
| ***6.*** | ***Összesen:*** | ***606.744.760 Ft*** |

(2) A bevételi főösszeg fejezetek, címek, alcímek, jogcímek, előirányzati csoportok és kiemelt előirányzatok szerinti megoszlását az 1. sz. melléklet tartalmazza.

(3) Az 2. §-ban meghatározott kiadási főösszeg részletezését az alábbiak szerint határozza meg:

|  |  |  |
| --- | --- | --- |
| 1. | Személyi juttatások | 200.076.948 Ft |
| 2. | Munkaadót terh járulékok, szociális hozzájárulási adó | 39.760.980 Ft |
| 3. | Dologi kiadások | 184.250.116 Ft |
| 4. | Ellátottak pénzbeni juttatása | 8.288.650 Ft |
| 5. | Felhalmozási kiadások | 71.046.332 Ft |
| 6. | Egyéb célú kiadások, átadott pénzeszközök | 87.667.745 Ft |
| 7. | Hitelek, kölcsönök nyújtása a törlesztésben | 300.000 Ft |
| 8. | Tartalék | 15.353.989 Ft |
| ***9.*** | ***Összesen:*** | ***606.744.760 Ft*** |

(4) A kiadási főösszeg fejezetek, címek, alcímek, jogcímek, előirányzati csoportok és kiemelt előirányzatok szerinti megoszlását az 2. sz. melléklet tartalmazza.

(5) A 2.§.-ban megállapított 606.744.760,- Ft kiadási főösszeget az alábbiak alapján hagyja jóvá:

a) Felsőtárkányi Közös Önkormányzati Hivatal költségvetése 84.828.104 Ft

b) Felsőtárkányi Óvoda 95.733.647 Ft

c) Felsőtárkányi Közművelődési Intézmény 56.204.649 Ft

d) Felsőtárkány Község Önkormányzata önkormányzati feladat ellátásához kapcsolódó költségvetése 369.978.360 Ft

(6) A 2019. évi költségvetés bevételeinek és kiadásainak összefoglaló Mérlegét és Pénzforgalmi mérlegét a 3. számú melléklet tartalmazza.

(7) A gördülő tervezés kertében az önkormányzat 2020-2022. évekre vonatkozó várható előirányzatait a 5. számú melléklet tartalmazza.

(8) Az év várható bevételi és kiadási előirányzatainak teljesüléséről az előirányzat felhasználási ütemtervet a 4. számú melléklet tartalmazza.

(9) A Felújítási előirányzatokat célonként, a felhalmozási kiadásokat feladatonként az 6. számú melléklet tartalmazza.

(10) Az önkormányzat polgármesterének az átmeneti gazdálkodásról szóló elszámolását a 7. számú melléklet.

(11) A Képviselő- testület a közvetett támogatások tekintetében az alábbiakat hagyja jóvá:

a) Adókedvezmény az önkormányzati adórendeletekben nem szerepel, adómérséklést a költségvetésben nem terveztünk.

b) Ellátottak térítési díjának, illetve kártérítésének méltányossági alapon történő elengedését, valamint egyéb kedvezményeket nem alkalmazunk.

4. §

(1) A rendelet hatálya kiterjed az Önkormányzatra, valamint költségvetési szerveire.

(2) Az Önkormányzat költségvetési szervei:

1. Felsőtárkányi Közös Önkormányzati Hivatal
2. Felsőtárkányi Óvoda
3. Felsőtárkányi Közművelődési Intézmény
4. a kijelölt szerv, amely a gazdálkodási feladatok ellátásával megbízásra kerül Felsőtárkányi Közös Önkormányzati Hivatal.

melyek az Államháztartásról szóló 2011.évi CXCV. törvény alapján címrendet alkotnak.

5. §

1. Az Önkormányzat létszámkeretét a képviselőtestület a 2. számú mellékletben feltüntetettek szerint állapítja meg.
2. A közszolgálati tisztviselők és a polgármester cafetéria - juttatásának éves összege: 200.000,- Ft, mely fedezetet biztosít az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.
3. A közalkalmazottak, munkatörvénykönyves munkavállalók (kivéve a köz- foglalkoztatottakat) kedvezményes adózású béren kívüli pénzjuttatásának éves összege: 100.000,- Ft, mely után az önkormányzat fizeti az egyes juttatásokhoz kapcsolódó, a juttatást teljesítő munkáltatót terhelő közterheket.

6. §

(1) Felsőtárkány Község Polgármestere 500.000,- Ft-ig vállalhat kötelezettséget a költségvetésben biztosított felhasználási kereten belül: a Képviselő-testület előzetes tájékoztatását követően a beruházási előkészítő munkák, és a karbantartási munkák megrendelésénél.

(2) A költségvetésben szereplő előirányzatokon túl csak:

1. közvetlen életveszély
2. intézmény működésének akadályoztatása
3. azonnali intézkedést igénylő ügyek esetén

a Polgármester kötelezettségvállalása 500 000,- Ft-ig terjedhet a költségvetési tartalék terhére.

7. §

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(3) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(4) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért a jegyző felelős.

**Záró rendelkezések**

8. §

1. Ez a rendelet a kihirdetést követő napon lép hatályba, de rendelkezéseit 2019. január 1. napjától kell alkalmazni.

Felsőtárkány, 2019. február 14.

dr. Juhász Attila Simon Hegyiné Kertész Zsuzsanna

polgármester jegyző

***Záradék:***

Kihirdetve 2019. február 15.

Hegyiné Kertész Zsuzsanna

jegyző